**Vadlīnijas naudas summu personiskiem izdevumiem izmaksai ilgstošas sociālās aprūpes un sociālās rehabilitācijas institūcijās**

Saskaņā ar Sociālo pakalpojumu un sociālās palīdzības likuma 29.panta otrā daļā noteikto ilgstošas sociālās aprūpes institūcijas (turpmāk – institūcija) klientam ir tiesības uz noteiktu naudas summu personiskiem izdevumiem šādā apmērā:

1) pilngadīgai personai, kura ir šā likuma [13.1](https://likumi.lv/ta/id/68488#p13.1) panta trešajā daļā noteiktās pensijas vai atlīdzības, vai valsts sociālā nodrošinājuma pabalsta vai pabalsta transporta izdevumu kompensēšanai invalīdiem, kuriem ir apgrūtināta pārvietošanās, saņēmēja, naudas summa, kas paliek tās rīcībā pēc ilgstošas sociālās aprūpes un sociālās rehabilitācijas institūcijas pakalpojuma apmaksas, nedrīkst būt mazāka par 15 procentiem no tai izmaksājamās šo maksājumu kopējās summas;

2) pilngadīgai personai, kura nav šā likuma [13.1 panta](https://likumi.lv/ta/id/68488#p13.1) trešajā daļā noteiktās pensijas vai atlīdzības, vai valsts sociālā nodrošinājuma pabalsta, vai pabalsta transporta izdevumu kompensēšanai invalīdiem, kuriem ir apgrūtināta pārvietošanās, saņēmēja, naudas summa, kas tai izmaksājama no ilgstošas sociālās aprūpes institūcijas budžeta, ir 15 procenti no valsts sociālā nodrošinājuma pabalsta apmēra;

3) bērnam no septiņu gadu vecuma naudas summa, kas izmaksājama no ilgstošas sociālās aprūpes institūcijas budžeta, ir 15 procenti no valsts sociālā nodrošinājuma pabalsta apmēra. Ilgstošas sociālās aprūpes institūcija, ņemot vērā institūcijas budžeta iespējas, var lemt par lielākas naudas summas piešķiršanu.

Šajās vadlīnijās tiek doti skaidrojumi un piemēri, kā piemērot iepriekš minētā likuma normas konkrētos gadījumos. Visos zemāk minētajos piemēros tiek pieņemts, ka institūcijas pakalpojuma cena pilngadīgai personai ir 600,00 EUR mēnesī.

**I Naudas summas personiskiem izdevumiem izmaksa personām, kuras ir pensijas saņēmējas**

Naudas summas personiskiem izdevumiem 15% apmērā tiek aprēķināta no valsts pensijas (ieskaitot piemaksu pie pensijas) vai izdienas pensijas, vai speciālā valsts pensijas, vai atlīdzības par darbspēju zaudējumu, kaitējuma atlīdzības, atlīdzības par apgādnieka zaudējumu sakarā ar nelaimes gadījumu darbā vai arodslimību vai noslēgt mūža pensijas apdrošināšanas līgumā par uzkrātā fondētās pensijas kapitāla saņemšanu vai pabalsta mirušā pensijas saņēmēja laulātajam, vai pensijas atbilstoši ārvalsts normatīvajiem aktiem (turpmāk kopā — pensija vai atlīdzība), vai valsts sociālā nodrošinājuma pabalsta.

Ja klients ir vairāku pensiju vai atlīdzību saņēmējs, viņam izmaksā 15% no katras iepriekš minētās pensijas vai atlīdzības.

Piemērs nr.1. Klienta vecuma pensija ir 164,25 EUR, klientam izmaksājamā naudas summas personiskiem izdevumiem ir EUR 24,64.

Piemērs nr.2. Klienta pensija ir 1040,00 EUR. Klientam tiek izmaksāta visa summa, kura paliek pāri pēc pakalpojuma samaksas un tā kā tā ir lielāka par 15% no pensijas, tad papildus naudas summas personiskiem izdevumiem netiek piemaksāta.

Piemērs nr. 3. Klients saņem ārvalsts pensiju 290,00 EUR un Latvijas valsts vecuma pensiju 170,40 EUR, kopā 460,40 EUR. Klientam

izmaksājamā naudas summa personiskajiem izdevumiem ir 69,06 EUR ((290,00+170,40) \* 15% = 69,06).

Piemērs nr.4. Klientam piešķirta priekšlaicīga pensija 1320,00 EUR līdz pensijas vecuma sasniegšanai izmaksā 50% (t.i. 660, 00 EUR). No šīs summas ietur iedzīvotāju ienākuma nodokli 72,00 EUR, kā arī saskaņā ar tiesu izpildītāja izpildrīkojumu tiek ieturēti 40,00 EUR. Centram pārskaitāmā naudas summa ir 548,00 EUR. Naudas summa personiskajiem izdevumiem ir 82,20 EUR.

**II Naudas summas personiskiem izdevumiem izmaksa personām, kuras ir valsts sociālā nodrošinājuma pabalsta saņēmēji**

Saskaņā ar Valsts sociālo pabaltu likuma 13.pantu valsts sociālā nodrošinājuma pabalstu piešķir personai, kurai nav tiesību saņemt valsts pensiju (izņemot apgādnieka zaudējuma pensiju invalīdam) vai apdrošināšanas atlīdzību sakarā ar nelaimes gadījumu darbā vai arodslimību.

Valsts sociālā nodrošinājuma pabalsta apmērs 2020, gadā ir:

* vispārējā gadījumā – 64,03 EUR mēnesī;
* I invaliditātes grupas gadījumā pabalsta apmērs būs 104 EUR (personai ar invaliditāti no bērnības 159,50 EUR),
* II invaliditātes grupas gadījumā – 96 EUR (personai ar invaliditāti no bērnības 147,23 EUR),
* III invaliditātes grupas gadījumā – 80 EUR (personai ar invaliditāti no bērnības 122,69 EUR)

Ņemot vērā to, ka centru klientiem, kuri saņem pakalpojumu par valsts budžeta līdzekļiem (klienti ar smagiem garīga rakstura traucējumiem, neredzīgas personas, bāreņi un bez vecāku gādības palikušie bērni līdz 2 gadu vecumam un bērni ar garīgās attīstības traucējumiem) tiek pārtraukta valsts sociālā nodrošinājuma pabalsta izmaksa (saskaņā ar Valsts sociālo pabalstu likuma 20.pantu), centram ir jāpārliecinās vai klients valsts sociālā nodrošinājuma pabalstu saņem vispārēja kartībā, vai viņa ir paaugstinātais pabalsts.

Piemērs nr. 5. Klientam ir piešķirts valsts sociālā nodrošinājuma pabalsts vispārējā kārtībā (80 EUR), naudas summa personiskiem izdevumiem ir 12,00 EUR.

Piemērs nr.6. Klientam ir piešķirts valsts sociālā nodrošinājuma pabalsts kā personai ar II grupas invaliditāti no bērnības (147,23 EUR), naudas summa personiskiem izdevumiem ir 22,08 EUR.

**III Naudas summas personiskiem izdevumiem izmaksa personām, kuras ir gan pensijas, gan valsts sociālā nodrošinājuma pabalsta saņēmēji**

Gadījumā, kad klients ir gan valsts sociālā nodrošinājuma pabalsta, gan pensijas (piemēram, apgādnieka zaudējuma pensijas) saņēmējs, tad arī klienta personīgajiem izdevumiem paredzētās naudas summas aprēķināšanā ir piemērojamas izņēmuma analoģijas, t.i., klienta rīcībā esošajai summai ir jābūt 15 % no abu saņemamo naudas summu kopsummas.

Piemērs nr.7. Klientam ir valsts sociālā nodrošinājuma pabalsts palielinātā apmērā 147,23 EUR un apgādnieka zaudējuma pensija 120,00 EUR, tātad nauda summa personiskiem izdevumiem ir 40,08 EUR (267,23\*15%= 40,08).

**IV Naudas summas personiskiem izdevumiem izmaksa pilngadīgām personām, kuras neveic iemaksas par pakalpojumu, un bērniem**

Ja persona tiek finansēta no valsts budžeta saskaņā ar Sociālo pakalpojumu un sociālās palīdzības likuma 9.1 pantu, tad tai tiek pārtraukta valsts sociālā nodrošinājuma pabalsta izmaksa (saskaņā ar Valsts sociālo pabalstu likuma 20.pantu) un centram ir jāpārliecinās vai klients valsts sociālā nodrošinājuma pabalstu saņem vispārējā kārtībā, vai viņam ir paaugstinātais pabalsts. Attiecīgi naudas summa personīgajiem izdevumiem tiek aprēķināta atbilstoši klienta situācijai.

Ministru kabineta 2009.gada 22.decembra noteikumu Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2. punkts noteic, ka valsts sociālā nodrošinājuma pabalsta apmērs ir:

1. Valsts sociālo pabalstu likuma 13. panta pirmajā daļā minētajām personām, izņemot personas ar invaliditāti un personas ar invaliditāti kopš bērnības, – 64,03 euro mēnesī;

2. personām ar invaliditāti – 80 euro mēnesī;

3. personām ar invaliditāti kopš bērnības – 122,69 euro mēnesī.

Līdz ar to atbilstoši Sociālo pakalpojumu un sociālās palīdzības likuma 29.panta otrās daļas 3 punktā minētajam bērnam, kuram nav noteikta invaliditāte, izmaksājamās naudas summa ir 9,60 EUR (64,03 \* 15% = 9,60), bet bērnam, kuram ir noteikta invaliditāte (kā personai ar invaliditāti) - 12,00 EUR (80 \* 15%= 12,00).

Papildus vēršam uzmanību uz to, ka jēdziens “persona ar invaliditāti kopš bērnības” ir piemērojams tikai attiecībā uz pilngadīgu personu.

Ja bērns ar invaliditāti sasniedz pilngadību un viņam tiek noteikta invaliditāte - I, II, vai III invaliditātes grupa no bērnības, tad viņam tiek izmaksāta naudas summa, atbilstoši viņam piešķirtā sociālā nodrošinājuma pabalsta apmēram:

- I invaliditātes grupai, veicot aprēķinu no 159,50 EUR;

- II invaliditātes grupai, veicot aprēķinu no 147,23 EUR;

- III invaliditātes grupai, veicot aprēķinu no 122,69 EUR.

*Aktualizēts 03.03.2020.*

*Grabovska 67021671*